**З А П О В Е Д № 127**

**гр. Враца, 13.03.2025 г.**

На основание чл. 3, ал. 4 и чл. 4 от Устройствения правилник на ОД „Земеделие”, във връзка с чл. 37и, ал. 7, 8, 9, 10, чл. 37м от Закона за собствеността и ползването на земеделските земи (ЗСПЗЗ) и чл. 104г и чл. 104ф от Правилника за прилагане на закона за собствеността и ползването на земеделските земи (ППЗСПЗЗ).

**О П Р Е Д Е Л Я М :**

Комисия в състав, както следва:

**Председател:** г-жа Десислава Дунова – гл. специалист „Разпореждане и управление на общинска собственост“ в община Козлодуй, оправомощено лице, от кмета на Община Козлодуй- с писмо рег.№24.00-65/4/ от 20.02.2025год.

**Членове:**

1. Петя Тодорова – младши експерт в ГД ”Аграрно развитие” при ОД „Земеделие” - Враца;

3. Д-р Бойко Йотов – началник отдел „Здравеопазване на животните“, Областна дирекция по безопасност на храните – Враца;

4. Гълъбина Цолова Христова - началник на Общинска служба по земеделие - Козлодуй;

**Членове за съответните землища на територията на община Козлодуй:**

1. г-жа Десислава Дунова – гл. специалист „Разпореждане и управление на общинска собственост“ в община Козлодуй, за землището на гр. Козлодуй;
2. г-н Красимир Стефанов – Кмет на с. Бутан,общ. Козлодуй, обл. Враца;
3. г-жа Маргарита Стоянова –Кмет на с. Гложене, общ. Козлодуй, обл. Враца;
4. г-н Петьо Рабаджийски - Кмет на с. Крива Бара,общ. Козлодуй, обл. Враца;
5. д-р Огнемир Симов - Кмет на с. Хърлец,общ. Козлодуй, обл. Враца;

**Резервни членове:**

1. Миглена Димитрова Маринова – мл. експерт в Общинска служба по земеделие - Козлодуй;

2. Владимир Тодоров – главен експерт в ГД ”Аграрно развитие” при ОД „Земеделие” - Враца;

**Задачи на комисията:**

**1. В срок до 30.03.2025 г.** да изготвят списък по образец, утвърден със заповед № РД46-44/26.02.2025 г. на министъра на земеделието и храните, на допуснатите до участие в разпределението лица, които отговарят на условията на чл. 37и, ал. 1 от ЗСПЗЗ, който следва да съдържа и информация за справката по чл. 37и, ал. 6 от ЗСПЗЗ и данни за регистрираните договори за ползване на пасища, мери и ливади.

**2. В срок до 20.04.2025 г.** да извършат проверки по реда на чл. 37м, ал. 1 от ЗСПЗЗ за спазване на условията по чл. 37и, ал. 1 и 4 от ЗСПЗЗ по отношение на сключените договори за отдаване под наем на пасища, мери и ливади от държавния и общинския поземлен фонд и да изготвят протокол по образец, утвърден със заповед № РД46-25/31.01.2025 г. на министъра на земеделието и храните.

**3.  В срок до 20.04.2025 г.** да определят необходимата площ за всяко лице, допуснато до участие в разпределението, при спазване на нормите на чл. 37и, ал. 4 от ЗСПЗЗ, като вземат предвид и регистрираните пасища, мери и ливади, и да изготвят констативен протокол по образец, утвърден със заповед № РД46-44/26.02.2025 г. на министъра на земеделието и храните.

**4. В срок до 20.05.2025 г.** едновременно да разпределят свободните  пасища, мери и ливади от държавния и общинския поземлен фонд.

**5.** Да провеждат публични заседания, на които могат да присъстват лицата по чл. 37и, ал. 1 от ЗСПЗЗ и представители на областната администрация, като информация за предстоящите заседания да се разгласи не по-късно от 3 дни преди датата на провеждане.

**6.** Да представят протоколите по т. 2 и 4 на директора на Областна дирекция „Земеделие“ - Враца и кмета на община Козлодуй.

**7.**Да представят списъкът по т. 1, протоколът по т. 4, както информацията по т. 5 за обявяване на информационните табла на  Областна дирекция „Земеделие“ - Враца, Общинска служба по земеделие – Козлодуй, община Враца,  и се публикува на интернет страниците на Областна дирекция „Земеделие“ -Враца и на община Козлодуй.

Настоящата заповед да се сведе до знанието на всички членове на комисията за сведение и изпълнение, както и да се обяви на интернет страниците на Областна дирекция "Земеделие"- Враца и на община Козлодуй.

***инж. Пламен Кузманов/П/***

*Директор ОД ”Земеделие” – Враца*

Съгласувал: